**«Қазақстан Республикасының кейбір заңнамалық актілеріне
 жануарларға жауапкершілікпен қарау мәселелері бойынша өзгерістер мен толықтырулар енгізу туралы»
Қазақстан Республикасының Заңы жобасы бойынша**

**САЛЫСТЫРМАЛЫ КЕСТЕ**

|  |  |  |  |
| --- | --- | --- | --- |
| **№****р/с** | **Қолданыстағы редакция** | **Әзірлеушінің ұсынған редакциясы**  | **Негіздеме** |
| **Қазақстан Республикасының 2014 жылғы 3 шілдедегі** **Қылмыстық кодексіне** |
| 1 | **316-бап. Жануарларға қатыгездiк жасау** 1. Жануарларға олардың өлуiне немесе мертiгуiне әкеп соққан қатыгездiк жасау, егер бұл іс-әрекет бұзақылық ниетпен немесе садистік әдiстерді қолдана отырып немесе жас балалардың көз алдында жасалса, – бір жүз жиырма айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не бір жүз жиырма сағатқа дейiнгi мерзiмге қоғамдық жұмыстарға тартуға не отыз тәулікке дейінгі мерзімге қамаққа алуға жазаланады. 2. Адамдар тобы немесе алдын ала сөз байласу арқылы адамдар тобы жасаған немесе бiрнеше мәрте жасалған дәл сол іс-әрекет – екі жүз айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не екі жүз сағатқа дейінгі мерзімге қоғамдық жұмыстарға тартуға не елу тәулікке дейінгі мерзімге қамаққа алуға жазаланады**.** | *316-бап мынадай редакцияда жазылсын:*«**316 бап. Жануарларға қатыгездiк жасау**1. Жануарға оның **мертігуіне ә**кеп соққан қатыгездікпен қарау, –бір жүз жиырма айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не бір жүз жиырма сағатқа дейінгі мерзімге қоғамдық жұмыстарға тартуға не отыз тәулікке дейінгі мерзімге қамаққа алуға жазаланады2. Жануарға оның **өліміне** әкеп соққан қатыгездікпен қарау -белгілі бір лауазымдарды атқару немесе белгілі бір қызметпен айналысу құқығынан **1 жылға** дейінгі мерзімге айыра отырып немесе онсыз, **екі жүз** айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не **екі жүз** сағатқа дейінгі мерзімге қоғамдық жұмыстарға тартуға не **елу** тәулікке дейінгі мерзімге қамаққа алуға жазаланады.3. Осы баптың бірінші немесе екінші бөліктерінде көзделген:а) **екі және одан да көп жануарларға қатысты;**б) адамдар тобымен, алдын ала сөз байласу арқылы адамдар тобымен;в) бірнеше рет;**г) жас баланың қатысуымен;****д) осы іс-әрекетті бұқаралық ақпарат құралдарында жария түрде немесе жария түрде көрсете отырып немесе телекоммуникация желілерін пайдалана отырып жасалған іс-әрекеттер** – **бір мың** айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не **төрт жүз** сағатқа дейінгі мерзімге қоғамдық жұмыстарға тартуға не **бір жылға** дейінгі мерзімге бас бостандығын шектеуге не сол мерзімге бас бостандығынан айыруға жазаланады, **екі жылға** дейінгі мерзімге белгілі бір лауазымдарды атқару немесе белгілі бір қызметпен айналысу құқығынан айыра отырып немесе онсыз жазаланады». | Жануарлардың қатыгездігі үшін қылмыстық жауапкершілікті күшейтуге қатысты азаматтардың көптеген өтініштеріне байланысты жануарларға адамгершілікке жатпайтын көзқарастарға жол беретін адамдарға қосымша әсер ету тетіктерін қарастырған жөн деп санаймыз.Жануарларға қатыгездік көптеген адамдарға терең моральдық азап әкеледі, қоғамдық моральға айтарлықтай зиян келтіреді.Осыған байланысты санкцияларды күшейту және осы теріс қылықты орташа ауырлықтағы қылмыстар санатына ауыстыру айқын және негізді болып көрінеді. |
| **«Қазақстан Республикасындағы жергілікті мемлекеттік басқару және өзін-өзі басқару туралы»****2001 жылғы 23 қаңтардағы Қазақстан Республикасының Заңы** |
| 3 | **6-бап. Мәслихаттардың құзыреті**1. Мәслихаттардың құзыретіне мыналар жатады:…………..2-2. Облыстар, республикалық маңызы бар қалалар, астана мәслихаттарының құзыретіне жануарларды асырау қағидаларын, елді мекендерде ауыл шаруашылығы жануарларын асырау қағидаларын, ауыл шаруашылығы жануарларын жаю қағидаларын, иттер мен мысықтарды асырау және серуендету қағидаларын, **қаңғыбас иттер мен мысықтарды** аулау және жою қағидаларын бекіту, сондай-ақ оларды бұзғаны үшін әкімшілік жауаптылық белгіленетін өзге де қағидаларды бекіту жатады. | **6-бап. Мәслихаттардың құзыреті**1. Мәслихаттардың құзыретіне мыналар жатады:…………«2-2. Облыстардың, республикалық маңызы бар қалалардың, астана мәслихаттарының құзыретіне жануарларды күтіп - ұстау қағидаларын, **үй жануарларын есепке алу қағидаларын,** елді мекендерде ауыл шаруашылығы жануарларын күтіп - ұстау қағидаларын, ауыл шаруашылығы жануарларын жаю қағидаларын, иттер мен мысықтарды күтіп - ұстау және серуендету қағидаларын, **жануарларды** аулау және **жансыздандыру** қағидаларын, **аулауға және жансыздандыруға жататын жануарлар тізбесін бекіту,** сондай-ақ бұзғаны үшін әкімшілік жауаптылық белгіленетін өзге де қағидаларды бекіту жатады.». | Қазіргі уақытта облыстардың, республикалық маңызы бар қалалардың, астананың мәслихаттары **қаңғыбас иттер мен мысықтарды** аулау және жою қағидаларын бекітеді. Ұсынылып отырған редакция облыстардың, республикалық маңызы бар қалалардың, астананың мәслихаттарының құзыретін кеңейтеді.Іс жүзінде жануарлардың жекелеген түрлерінің елді мекендерге кіру жағдайлары анықталады, осыған байланысты НҚА бекітуі бойынша құзыретін кеңейту ұсынылады. |
| **«Ветеринария туралы» 2002 жылғы 10 шілдедегі Қазақстан Республикасының Заңы** |
| 4 |  10-бап. Облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдарының құзыреті1. Облыстардың жергілікті атқарушы органдарының құзыретіне мыналар кіреді:…4-3) облыстың жергілікті өкілдік органына бекіту үшін жануарларды асырау қағидаларын, иттер мен мысықтарды асырау және серуендету қағидаларын, **қаңғыбас иттер мен мысықтарды** аулау және жою қағидаларын, жануарларды асыраудың санитарлық аймақтарының шекараларын белгілеу жөнінде ұсыныстар енгізу;…4-9) **қаңғыбас иттер мен мысықтарды** аулауды және **жоюды** ұйымдастыру;…1-1. Республикалық маңызы бар қалалардың, астананың жергілікті атқарушы органдарының құзыретіне мыналар кіреді:…23) **қаңғыбас иттер мен мысықтарды** аулауды және **жоюды** ұйымдастыру;…27) Республикалық маңызы бар қалалардың, астананың жергілікті өкілдік органына бекіту үшін жануарларды асырау қағидаларын, иттер мен мысықтарды асырау және серуендету қағидаларын, **қаңғыбас иттер мен мысықтарды** аулау және **жою** қағидаларын, жануарларды асыраудың санитарлық аймақтарының шекараларын белгілеу жөнінде ұсыныстар енгізу; | 10-бап. Облыстардың, республикалық маңызы бар қалалардың, астананың, аудандардың, облыстық маңызы бар қалалардың жергілікті атқарушы органдарының құзыреті1. Облыстардың жергілікті атқарушы органдарының құзыретіне мыналар кіреді:…4-3) облыстың жергілікті өкілдік органына бекіту үшін жануарларды асырау қағидаларын, иттер мен мысықтарды асырау және серуендету қағидаларын, **жануарларды жансыздандыру қағидаларын, аулауға және жансыздандыруға жататын жануарлар тізбесін**, жануарларды асыраудың санитарлық аймақтарының шекараларын белгілеу жөнінде ұсыныстар енгізу; …4-9) **жануарларды жансыздандыруды** ұйымдастыру;…1-1. Республикалық маңызы бар қалалардың, астананың жергілікті атқарушы органдарының құзыретіне мыналар кіреді:…23) **жануарларды жансыздандыруды** ұйымдастыру;… 27) Республикалық маңызы бар қалалардың, астананың жергілікті өкілді органына бекіту үшін жануарларды асырау қағидаларын, иттер мен мысықтарды асырау және серуендету қағидаларын, **жануарларды жансыздандыру, аулауға және жансыздандыруға жататын жануарлар тізбесін**, жануарларды асыраудың санитарлық аймақтарының шекараларын белгілеу жөнінде ұсыныстар енгізу; |  Заң жобасы аясында жануарларды өлтіру, аулауға және өлтіруге жататын жануарлардың тізбесі мәселелерін реттеу ұсынылады.Осыған байланысты жергілікті атқарушы органдардың құзыретін кеңейту ұсынылады. |
| 5 |  11-бап. Мемлекеттік ветеринарлық ұйымдар …4. Облыстардың, республикалық маңызы бар қалалардың, астананың жергілікті атқарушы органдары мынадай функцияларды жүзеге асыру мақсатында Қазақстан Республикасының заңнамасында белгіленген тәртіппен мемлекеттік ветеринарлық ұйымдарды құрады:…**қаңғыбас иттер мен мысықтарды** аулау және **жою**; |  11-бап. Мемлекеттік ветеринарлық ұйымдар … 4. Облыстардың, республикалық маңызы бар қалалардың, астананың жергілікті атқарушы органдары мынадай функцияларды жүзеге асыру мақсатында Қазақстан Республикасының заңнамасында белгіленген тәртіппен мемлекеттік ветеринарлық ұйымдарды құрады:…**жануарларды жансыздандыруға**; |  Заң жобасы аясында жануарларды өлтіру, аулауға және өлтіруге жататын жануарлардың тізбесі мәселелерін реттеу ұсынылады.Осыған байланысты жергілікті атқарушы органдардың құзыретін кеңейту ұсынылады. |
| **«Жануарлар дүниесін қорғау өсімін молайту және пайдалану туралы» 2004 жылғы 9 шілдедегі Қазақстан Республикасының Заңы** |
| 6 |  1-бап. **Осы Заңда пайдаланылатын негізгі ұғымдар**Осы Заңда мынадай негізгі ұғымдар пайдаланылады:………..35) құрлықта, суда, атмосферада және топырақта табиғи еркіндік жағдайындағы жануарлар-жабайы жануарлар (сүтқоректілер, құстар, бауырымен жорғалаушылар, қосмекенділер, балықтар, моллюскалар, жәндіктер және басқалар); |  1-баптың 35) тармақшасы мынадай редакцияда жазылсын:«35) жануарлар – құрғақта, суда, атмосферада және топырақта табиғи еркіндік жағдайындағы жабайы жануарлар (сүтқоректілер, құстар, бауырымен жорғалаушылар, қосмекенділер, балықтар, моллюскалар, жәндіктер және басқалары), **сондай-ақ түріне қарамастан үй жануарлары, оның ішінде иттер мен мысықтар эстетикалық қажеттіліктерді және қарым-қатынас қажеттіліктерін қанағаттандыру үшін дәстүрлі түрде адамдар өсіретін және күтіп ұстайтын (күтіп-ұстауға тыйым салынған жануарлар тізбесіне енгізілген жануарларды қоспағанда)**;»; |  Заңнамада көзделген біркелкі ұғымдарды белгілеу мақсатында |
| 7 | **49-бап. Жануарлар дүниесін қорғау, өсімін молайту және пайдалану саласындағы мемлекеттік бақылау және қадағалау**1. Жануарлар дүниесін қорғау, өсімін молайту және пайдалану саласындағы мемлекеттік бақылау мен қадағалау жоспардан тыс тексеру және профилактикалық бақылау мен қадағалау нысанында жүзеге асырылады. | **49-бап. Жануарлар дүниесін қорғау, өсімін молайту және пайдалану саласындағы мемлекеттік бақылау және қадағалау**«1. Жануарлар дүниесін қорғау, өсімін молайту және пайдалану саласындағы мемлекеттік бақылау мен қадағалау Қазақстан Республикасының Кәсіпкерлік кодексіне сәйкес **жануарлар дүниесін қорғау, өсімін молайту және пайдалану саласындағы** заңнама талаптарының сақталуы тұрғысынан бару арқылы жоспардан тыс тексеру және профилактикалық бақылау нысанында жүзеге асырылады.»; |  Бақылау-қадағалау функциялары мәселелері жөніндегі заңнаманы жетілдіру мақсатында |
| 8 | **49-бап. Жануарлар дүниесін қорғау, өсімін молайту және пайдалану саласындағы мемлекеттік бақылау және қадағалау** 2. Бақылау мен қадағалау субъектісіне (объектісіне) бару арқылы жоспардан тыс тексеру және профилактикалық бақылау және қадағалау Қазақстан Республикасының Кәсіпкерлік кодексіне сәйкес жүзеге асырылады.  | **49-бап. Жануарлар дүниесін қорғау, өсімін молайту және пайдалану саласындағы мемлекеттік бақылау және қадағалау**2-тармақ **алып тасталсын** | Бақылау-қадағалау функциялары мәселелері жөніндегі заңнаманы жетілдіру мақсатында |

**Қазақстан Республикасының Экология,
геология және табиғи ресурстар министрі С. Брекешев**